tomron87/hebrew-wikipedia-sentences-corpus huggingface dataset:
ביולי 2020 נבחר לחבר ברג'יה סבהה.
ב-16 בפברואר 2021 מונה על הקונגרס למנהיג האופוזיציה ברג'יה סבהה.
בבחירות לנשיאות הקונגרס שנערכו באוקטובר 2022, נבחר קהרג לנשיא המפלגה.
במאי 1968 נישא לרידאבהאי קהרג, ולהם שלושה בנים ושתי בנות.
מלך האריות הוא משחק וידאו מסוג פלטפורמה משנת 1994 שמבוסס על סרט הקולנוע "מלך האריות" של חברת וולט דיסני.
המשחק יצא למגוון קונסולות, ונחל הצלחה רבה.
המשחק יצא ב-4 בנובמבר 1994, זמן קצר אחרי יציאת הסרט לאקרנים, ועלילתו עוקבת אחר עלילת הסרט.
גרסת Amiga 1200 פותחה עם שפת assembly תוך חודשיים על ידי דייב סימונס, שהיה מוכן לקחת על עצמו את ההמרה אם יקבל את קוד המקור של Genesis.
המרות אחרות הועברו לאולפנים שונים.
East Point Software העבירה אותו ל-MS-DOS, והוסיפה מוזיקה ואפקטים קוליים משופרים.
למשחק היה תקציב שיווק של 8 מיליון דולר מתוך תקציב כולל של 20 מיליון דולר.
מעודכן כאוסף המשחקים הקלאסי של דיסני: אלאדין, מלך האריות וספר הג'ונגל, הכולל את גרסאות SNES, Genesis ו-Game Boy של ספר הג'ונגל וגרסת SNES של אלדין.
מלך האריות הוא משחק מסוג פלטפורמה, גלילה צדדית.
בו שחקנים שולטים בגיבור, סימבה, דרך אירועי הסרט, השחקן יתחיל דרך ילדותו של סימבה עד הגיעו לבגרות ככל שהמשחק מתקדם.
במחצית הראשונה של המשחק, השחקנים שולטים בסימבה כגור, שמביס אויבים בעיקר דרך בקפיצה עליהם.
השאגה של סימבה צורכת מד שניתן לחדש, וניתן להשתמש בו כדי להמם אויבים או לפתור חידות.
במחצית השנייה של המשחק, סימבה הופך למבוגר וזוכה לגישה למהלכי לחימה שונים כמו שריטה, פגיעה והטלה.
סימבה מתחיל את המשחק עם מספר מסוים של חיים, בהתאם להגדרת הקושי, אשר אובדים אם בריאותו נגמרת, או כאשר נופל לבור ללא תחתית, או אגם מים או לבה, או נפגע מסלע מתגלגל.
בכלשלב ישנם נקודות מירה מהם ניתן להמשיך את המשחק.
המשחק מסתיים בטרם עת כאשר הוא מאבד את כל חייו, למרות שניתן להמשיך לשחק מהרמה הנוכחית כל עוד המשחק נשמר.
השחקן יכול לאסוף סוגים שונים של חרקים.
יש חרקים שממלאים לסימבה את מד החיים, לעומתם עכבישים שחורים מפחיתים את בריאותו של סימבה.
על ידי מציאת חרקים מסוימים מוסתרים ברמות מסוימות, השחקן נכנס לשלבי בונוס כטימון ופומבה כדי להרוויח חיים נוספים.
בשלבים של פומבה, הוא אוסף חרקים ופריטים נופלים עד שאחד מהם פוגע בתחתית המסך או שהוא אוכל חרק רע, ובשלבים של טימון, הוא צד אחר חרקים בתוך מגבלת זמן תוך הימנעות מעכבישים.
שלב ההימלטות מהעדר בעמק מוצג אחרת בפלטפורמות השונות: בגרסת המחשב סימבה רץ לעבר "המצלמה" ומאחוריו העדר, ובגרסת הגיים-גיר והמסטר-סייסטם צריך לדלג מעל העדר על סלעי המורד.
המוזיקה עובדה והותאמה ישירות מהפסקול והשירים שבסרט.
מעצב המשחקים לואיס קאסל חשף ששתי רצועות Hakuna Matata ו-Be Prepared, עובדו מסצנות שנמחקו מהסרט.
מרבית רצועות המוזיקה ממסך הכותרת ועד לקרדיטים לקוחים מהסרט.
יש גם משפטים מהסרט כמו המשפט של מופסה "everything the light touches is our kingdom" משפט שמופיע פעמיים פעם אחת אחרי השלב הראשון ופעם שנייה בסוף המשחק.
יש גם את המשפט "it starts" של טימון שנלקחה ישר מהסצנה בסרט בה סימבה מבקש מטימון ופומבה פרטיות ליד נלה.
לגרסת ה-SNES של מלך האריות נמכרו 1.27 מיליון עותקים בארצות הברית.
יותר מ-200,000 עותקים של גרסת MS-DOS נמכרו בבריטניה, זה היה המשחק הנמכר ביותר של הסגה מאסטר סיסטם בנובמבר 1994. בארצות הברית, זה היה משחק הסגה גיים גיר הנמכר ביותר בדצמבר 1994. בשנת 2002, ווסטווד הודיעה כי כ-4.5 מיליון עותקים של מלך האריות נמכרו בסך הכל.
האתר GamePro בדק את גרסת ה-SNES, וציין לשבח את הגרפיקה והמוזיקה יוצאי הדופן, אך ציין גם ש:"משחק שחוזר על עצמו ומייגע, מרתיע מדי עבור שחקנים מתחילים, ומעצבן מדי עבור מנוסים".
הם ציינו במיוחד את בקרי השליטה הלא מדויקים, ואת הקושי המאוד לא אחיד, אם כי הם אמרו שה"גרפיקה, האנימציות והצלילים באיכות הסרט" היו טובים מספיק כדי להפוך את המשחק לכדאי לשחק.
בסך הכל המשחק התקבל בהתלהבות רבה בעולם, ואף בישראל הוא נחשב למשחק טוב מאד.
בלגנדריום של טולקין, מלך אַרְתֵדַין () הוא שליטה של ממלכת אַרְתֵדַין ובעל סמכויות אבסולוטיות במדינה.
המשרה מועברת מאב לבן, והמלך חייב להיות מזרע בית יִסִילְדוּר.
מלך אַרְתֵדַין שכן בפוֹרְנוֹסְט, עיר הבירה של אַרְנוֹר לשעבר.
מלך הסלים הוא סרט ספורט ישראלי משנת 1988. דובי גל ביים את הסרט ושיחק בו בתפקיד הראשי, ואף כתב את התסריט יחד עם נתן נתנזון.
הדמות המרכזית בסרט הוא שמשון (דובי גל) העובד ברשות הדואר.
שמשון הוא גרוש ואב לרוני, ילד בכיתה ד'.
גרושתו מפגינה כלפיו חוסר כבוד וזילזול ולא מאמינה שהוא יכול להגיע למשהו.
יום אחד מלווה שמשון את בנו, רוני, לביתו, ונתקל במקרה בקבוצת כדורסל המתכוננת לאליפות ליגת השכונות.
שמשון מחליט להחזיר לשחקנים את הכדור, שהגיע אליו במקרה, ובלי להתכוון קולע סל מחצי מגרש.
כשהוא חוזר לביתו שוב מתרחש אותו מקרה.
כל זה מספיק כדי לגרום למאמן של קבוצת הכדורסל "נווה עם" להחליט שהוא רוצה את שמשון בקבוצתו.
מאמן קבוצת הכדורסל של נווה עם מתייצב בדואר למחרת ומשכנע את שמשון להצטרף לקבוצתו חרף סירובו הראשוני.
על אף ששמשון הוא השחקן הנמוך ביותר מכל הכדורסלנים בקבוצה, הוא מתגלה כבעל כישרון מדהים לקליעה מכל מצב זריקה אפשרי.
בדואר הופך שמשון לפתע לאהוב על ידי מנהל הסניף ועל ידי דניאלה, שאיתה הוא עובד בדואר.
שמשון סוחף את קבוצתו עד למשחק הגמר, תוך שהוא הופך לכוכב המרכזי של הקבוצה וקולע את מרבית הנקודות במשחקיה.
למרות ההצלחה הגדולה, גרושתו לא מפגינה כלפיו אהדה.
היא מסרבת לבוא עם רוני למשחק הגמר.
לפני משחק הגמר מחליטים שני אוהדים שנשלחים על- ידי מנהל הקבוצה היריבה, "קריית גנים", להציק לשמשון.
הם מטרידים אותו, מגיעים לביתו בלי להודיע ולבסוף תוקפים אותו באימון המסכם במטרה למנוע ממנו לשחק בגמר.
שמשון נחבל בפניו ונפצע, אך הפציעה לא מונעת ממנו לשחק בגמר.
הקבוצה של שמשון מתייצבת למשחק הגמר מול קריית גנים ובתום מחצית צמודה השחקנים יורדים מהמגרש ביתרון מזערי.
כאן מחליטים שני האוהדים להיכנס לפעולה.
כשרוני מנסה לבקר את אביו במחצית הם חוטפים אותו ומתקשרים לשמשון להודיע שהוא יראה את בנו רק אם יפסיק לשחק.
איום זה פוגע קשות בתפקוד של שמשון שלא קולע אף נקודה במחצית השנייה ומורד לספסל, מה שמאפשר לקריית גנים להוביל בהפרש גבוה מאד.
בזמן שאחד החוטפים מביא אוכל, מצליח רוני לנצל את חוסר הריכוז של חוטפיו ולברוח חזרה למגרש.
כששמשון רואה את בנו הוא מקבל כוחות מחודשים ומבקש ממאמנו לחזור לשחק.
הוא קולע סלים מכל מצב אפשרי ומצליח להושיע את קבוצתו מפיגור גדול.
לבסוף, קבוצתו מנצחת 97-120 וזוכה באליפות.
לאחר המשחק מתכנסים כולם לחגוג את האליפות.
שמשון עולה לבמה לשאת נאום, כשלפתע מפתיעה אותו גרושתו ומחמיאה לו על המשחק המצוין והזכייה באליפות.
בסיום הסרט מגיעים לשמשון סקאוטים מליגת ה-NBA ומציעים לו להיבחן לליגה הטובה בעולם.
שמשון דוחה את ההצעה בנימוס, בהנפת הזרת המפורסמת שלו, כפי שהוא מניף אותה כאשר הוא קולע לסל, ובזה מסתיים הסרט.
בהשראת הסרט נוצר בשנת 2015 הקליפ ללהיט "דוביגל" שבו רון "סקיי" נשר מארח את בן-אל תבורי וסטטיק.
בשנת 2018 נעשה חיקוי לדובי גל ככוכב "מלך הסלים", בתוכנית הסאטירה "ארץ נהדרת".
מלך האריות 2: מלכות סימבה הוא סרט המשך לסרט ההנפשה המצליח של חברת וולט דיסני משנת 1994, "מלך האריות".
הסרט יצא ב-27 באוקטובר 1998 ישירות לגרסת קלטות וידאו.
סרט זה ממשיך את העלילה מהסרט הראשון ומשמר האריות על חיי סימבה האריה ומשפחתו ועוסקת בעיקר בגדילתה של בתו, קיארה.
עלילת הסרט שאבה השראה מהמחזה של ויליאם שייקספיר, רומיאו ויוליה (אך נגמרת עם סוף טוב יותר) והסיום של קיון ורני למלכי צוק התקווה (מיללה).
לאחר אירועי הסרט הקודם, האריה הצעיר סימבה גדל, והוא שולט בצוק התקווה יחד עם נלה.
לזוג נולדה גורה בשם קיארה, גורה שובבה ועצמאית, שלעיתים קרובות לא שומעת להוראות הוריה ויוצאת מגבולות הממלכה אל הצד האפל.
סימבה מגונן על קיארה ושולח את טימון ופומבה לעקוב אחריה ולהשיבה בשלום אליו, אך היא מסיחה את דעתם.
במהלך שיטוטיה קיארה פוגשת את קובו, יורשו של סקאר, והוא מקניט אותה אך לאחר שהם צועדים לעבר בור תנינים ומצליחים לברוח הם מתיידדים.
בעוד השניים משחקים יחדיו, צופה בהם זירה, אמו של קובו ובת זוגו של סקאר ואינה מרוצה מהקשר שנרקם בין הגורים.
סימבה מגיע עם נלה וכל הלביאות מצוק התקווה וזירה מתגלה להם.
סימבה קורא לה לחזור ולקחת את גורה ולאחר שהם שבים סימבה אוסר עליה להתקרב לאזור.
שני הגורים גדלים לאיטם אך כל אחד מהם נועד לגורל אחד: קיארה נועדה למלוך בעתיד על צוק התקווה ומתחנכת לקבל את עול המלכות, בעוד קובו מדורבן בידי זירה הכעוסה לנסות להרוג את סימבה, להפוך למלך של צוק התקווה ולאפשר איכות חיים טובה לאלו החיים בצד האפל של הממלכה.
לשם כך הם מחכים שקיארה תצא למסע ציד ראשון שלה לבדה, כשויטאני ונוקה (אחותו ואחיו של קובו) מלבים אש באזור הציד וקיארה מצליחה להימלט רק על קפיצה מצוק, דבר שמתיש אותה.
קובו מגיע ומציל אותה וגם מחזיר אותה לצוק התקווה אך כשסימבה רואה את זה הוא כועס עליו.
מפני שרפיקי מודה לקובו ונלה אומרת לו שהוא חייב לקובו את חיי בתו הוא מסכים לו להתקרב לצוק ולעבור צד.
לאחר מספר ימים בהם קובו וקיארה נעים יחד סימבה מחליט לבלות לבדו יחד עם קובו ולספר לו על אביו המאמץ סקאר.
אך זירה ולביאותיה טומנות לו מארב ומביאה לידיעתו של סימבה כי קובו רצה להורגו, דבר שקובו מכחיש ונמלט משם.
הלהקה מנסה להרוג את סימבה אך הוא מצליח לעלות על ערימת גזעים ולברוח, ובעודו בורח הורג בשוגג את בנה הבכור של זירה, נוקה.
בתגובה זירה שורטת את עינו של קובו כאשם בנפילת אחיו וכבוגד ומנדה אותו וגם מכינה את הלהקה לתקוף את צבאו של סימבה.
סימבה חוזר פצוע ואומר שקובו טמן לו מארב, מה שקיארה מכחישה בתוקף.
כאשר קובו חוזר, סימבה דן אותו להגליה בדומה לסקאר וזירה והוא נמלט מחיות זועמות.
אך קיארה מחליטה לברוח ולחפש אותו וכשהם נפגשים קובו מבקש ממנה לברוח איתו לעד אך קיארה אומרת שהם לא יכולים לברוח ולהיות רחוקים מהמשפחה, אלא תפקידם לחזור ולחבר בין שתי הלהקות שהשנאה ביניהם נמשכה זמן רב.
בינתיים נפתח קרב פורץ בין שתי הלהקות שבשיאו זירה מגיעה להכות את סימבה.
אך רגע לפני שנשפך דם, מגיעים קובו וקיארה ומשכנעים את כולם שאפשר לחיות יחד בשלום.
סימבה נאלץ להסכים איתה אך זירה מעדיפה להילחם ולנקום את מותו של סקאר, אף על פי שלהקתה ואפילו ויטאני מעדיפות לעצור את הקרב.
זירה עדיין דבקה במטרתה: לחסל את סימבה ולכבוש את צוק התקווה ומנסה ברגע אחרון לתקוף אותו.
היא נבלמת בידי קיארה ושתיהן נופלות למורד הצוק (אותו צוק בו הרג סקאר את מופאסה).
קיארה מצליחה להיאחז בסלע ומנסה להציל את זירה אך זירה מסרבת לקבל את העזרה.
לבסוף זירה נופלת מהצוק אל הנהר השוצף.
לאחר מות זירה כל הלהקות מתאחדות וחוזרות יחדיו לצוק התקווה וקיארה וקובו מתאחדים ונישאים.
מדבב/ת דמות תיאור באנגלית בעברית סימבה אריה ומלך צוק התקווה.
אביה של קיארה ובן-זוגה של נלה.
מתיו ברודריק אלון אופיר קיארה בתם של סימבה ונלה, בת זוגו של קובו.
מישל הורן (צעירה) ונב קמפבל (בוגרת) יסמין עיון (צעירה) ומיכל ברנד (בוגרת) קובו בן זוגה של קיארה.
הוא בנה של זירה, בנו המאומץ של סקאר ואחיהם למחצה של ויטני ונוקה, אך נטש את דרכם.
פירוש שמו זהה לזה של סקאר (צלקת), אך בשפה אחרת.
ריין הודונהו (צעיר) וג'יסון מרסדן (בוגר) גיל סגל (צעיר) ועידו מוסרי (בוגר) טימון סוריקטה, שותפו של פומבה וידידו של סימבה.
נייתן ליין תומר שרון פומבה חזיר יבלות טיפש, שותפו של טימון וידידו של סימבה.
ארני סאבלה עמי מנדלמןראפיקי קוף דומה למנדריל חכם והמדריך הרוחני של סימבה וממלכתו.
רוברט גיום שלמה בר-שביטנלה בת זוגו של סימבה ואימה של קיארה מוירה קלי שרית וינו-אלעד זאזו עוף טוקוס, יועצו של סימבה.
אדוארד היברט אוהד שחר זירה אמם של קובו, נוקה וויטני ואלמנתו של סקאר.
סוזאן פלאשט יעל עמית נוקה אחיהם הבכור של קובו וויטני, בנם של סקאר וזירה, מקנא בקובו על כך שהוא יורשו של סקאר.
פירוש שמו הוא "ריח רע (מסריח)".
אנדי דיק אורי הוכמן ויטני אחותם של קובו ונוקה, בתם של זירה וסקאר.
בסוף הסרט עוברת לצד של סימבה.
לייסי שאבר (צעירה) וג'ניפר ליאן (בוגרת) מיטל מיכאלי (צעירה) ונעמי פרומוביץ' (בוגרת) מופאסה אביו של סימבה וסבה של קיארה.
מת כבר בסרט הראשון אבל רוחו מדברת בקצרה בסוף הסרט, נוסף על קטע חלומי של סימבה.
ג'יימס ארל ג'ונס משה טימור סקאר אחיו הצעיר של מופסה ודודו של סימבה וכן בעלה של זירה.
הנבל של הסרט הראשון שנהרג אך נראה בחלום של סימבה (ובתור השתקפות של קובו).
בנוסף דיבבו בגרסה העברית דבי בסרגליק ושפרירה זכאי שתי לביאות.
"He Lives in You" (שיר פתיחה בביצוע מומי לוי)
"הוא לא שייך לכאן" (חיות אדמות התקווה)
מֶלֶךְ הַלּוֹחֲמִים היא סדרה של משחקי וידאו של חברת SNK בסגנון קרבות.
בניגוד למשחקים שהיו מקובלים עד שנת 1994, בסדרה זו אלו אפשר לבחור את קבוצה הלוחמים.
המשחק הראשון בסדרה מ-1993 מתרכז בסוחר נשק בשוק השחור בשם רוגאל ברנסטיין שלחם בלוחם בשם לאופלד גאוניץ והפסיד.
בעקבות זה גאוניץ עוקר לרוגאל את עינו הימנית.
ב-1994 רוגאל ארגן טורניר קרבות בין-קבוצתיות, כשכל קבוצה מייצגת מדינה.
רוגאל נלחם בעצמו על סיפון היאכטה שלו "נח השחור" נגד מנצחי הטורניר והפסיד.
כדי למנוע את ההשפלה הוא הטביע את היאכטה, אולם המנצחים שרדו.
ב-1995 הוא חזר לממן את הטורניר, והעמיד כבן זוג את סאייסיו קוסאנאגי, אבא של קיו מיפן, ועשה לו שטיפת מוח.
ב-1996 הטורניר אורגן על ידי יפנית בשם צ'יזורו קאגורה.
אחרי שהטורניר נגמר גאוניץ נהיה חזק יותר.
המשחק הזה פתח את "סאגת האורוצ'י".
ב-1997 הצטרפו לטורניר שלישייה מעורבת מיפן, שוודיה וצרפת.
אחרי שהטורניר נגמר התברר שהם מחזיקים בכח האורוצ'י, כח אגדי שהיה שייך פעם לדרקון בעל שמונה ראשים.
הכוח הזה נמצא בשני לוחמים נוספים, איורי וליאונה.
ב-1998 יצא משחק חסר עלילה המאחד בין רוב הלוחמים מכל המשחקים.
בשנת 2008 יצאה גרסה מורחבת הכוללת את שאר הלוחמים אשר לא השתתפו במשחק המקורי.
ב-1999 ה"בוס" הוא קריזליד, לוחם אירי.
המשחק הזה פותח את "סאגט נסט" שנמשכה עד המשחק של 2002. יחוד הסאגה הזו הוא שהפעם בכל קבוצה יש ארבעה לוחמים (במקום שלושה) והלוחם הרביעי ניתן לזימון כדי לתת התקפה חזקה יותר.
התכונה הזו הורדה במשחק של 2002 אשר מסיים את הסאגה.
בדומה למשחק מ-1998, גם משחק זה חסר עלילה ומכיל את רוב הדמויות מהסאגה.
בשנת 2009 יצאה גרסה מורחבת למשחק הכוללת את כל הלוחמים שהשתתפו באותה סאגה (ואילו הלוחמים שלא לקחו חלק בסאגה הופיעו בזירות השונות).
ב-2003 נפתחת סאגה חדשה הידועה כ"סאגת אש" אשר סובבת סביב לוחם מסתורי שנקרא אש שמביא איתו לטורניר מספר די גדול של צרות ועניינים על טבעיים.
רוב הדמויות החדשות במשחק מקורן במשחק לחימה שיצא מוקדם יותר באותה השנה (Garou: Mark of the Wolves) בנוסף גם צ'יזורו קאגורה חוזרת אחרי היעדרות של חמש שנים.
בנוסף קיימים ארבעה בוסים במשחק: קאסו, כפיל של קיו שנוצר מהDNA שלו בסאגה הקודמת, מאקי, אחותה התאומה של צ'יזורו, אדלהייד, בנו של רוגאל ומוקאי, שד.
ב-2006 יצא המשחק השני בסאגה.
הפעם הפסיקו לקרוא למשחקים לפי שנים ולכן המשחק נקרא XI.
בשנת 2009 יצא המשחק XII ובשנת 2011 יצא המשחק האחרון בסאגה XIII.
הקרבות בסאגה זו מורכבים מסיבוב אחד ארוך שבמהלכו ניתן להחליף את הדמויות באמצע (אבל עדיין צריך לנצח את כל שלוש דמויות היריב).
החל מ-2004 נוצרה סדרה בת שנקראת "מלך הלוחמים: השפעה מרבית" אשר כללו שלושה משחקים.
מספר לא קטן של הלוחמים מסדרת "מלך הלוחמים" התחילו את דרכם בסדרות אחרות.
"Ikari Warriors" (החל מ-1984): משחק יריות ממבט על.
הדמויות העיקריות בו הן ראלף וקלארק.
בהמשך הם גם השתתפו במשחקי מטאל סלאג 6 ומעלה.
"Psycho Soldiers" (החל מ-1985): משחק הרפתקאות.
אתנה וקנסו התחילו את דרכם בו.
"Fatal Fury" (החל מ-1991): סדרת משחקי לחימה פופולרית שיצאה לפני סדרת "מלך הלוחמים" בשל הפופולריות של הסדרה, מרבית הלוחמים עברו לשחקי "מלך הלוחמים".
בין הלוחמים: טרי בוגארד ואחיו אנדי, ג'ו היגאשי, קים קאפוואן, מאי שיראנוי, בילי קיין, מארי ריאן, וגיס הווארד.
"Art of Fighting" (החל מ-1992): סדרת משחקי לחימה נוספת של SNK אך פחות פופולרית.
הדמויות הפופולריות ביותר עברו למשחקי "מלך הלוחמים" ורובם השתתפו בכל משחקי הסדרה.
בין הלוחמים: ריו סאקאזאקי, אחותו יורי ואביהם טאקומה, רוברט גרסיה, איג'י קיסארג'י, קינג, קאסומי טודו ואדון ביג.
המשחקים נקראו על שם השנה.
במשחק של 1994 ניתן היה לבחור רק קבוצות ערוכות מראש, של שלושה לוחמים כל קבוצה, כשכל אחת מהקבוצות מייצגת מדינה: יפן, סין, ארצות הברית, ברזיל, מקסיקו, בריטניה, דרום קוריאה ואיטליה.
כשלוחם אחד נופל השני ממשיך את הקרב.
ה"בוס" הוא רוגאל ברנשטיין, מנהל הטורניר.
רוב הקבוצות המשיכו גם למשחקים הבאים, בשינויים קלים.
במשחקים של 1995–1996 ניתן היה לערוך את הקבוצות.
החל מהמשחק של 1997 ניתן לבחור בין שני סגנונות משחק- "מתקדם" ו"אקסטרה".
ב"מתקדם" אפשר ליצור תנועת "יאוש" של נזק כפול, וב"אקסטרה" ניתן להזיז את מד הכח ידנית תוך משחק.
המשחק של 1998 היה ללא סיפור רקע, וכלל כמעט את כל הלוחמים שהשתתפו במשחקים הקודמים, כולל רוגאל כ"בוס" שחזר מהמוות.
ברגע שלוחם מסוים נופל מד הכח של המשחק עולה דרגה.
בגרסה מתקדמת של המשחק, "ultimate match", נוסף סגנון נוסף, "ultimate", בו ניתן לערוך את הסגנון.
במשחק של 1999 ניתן היה לבחור ארבעה לוחמים, כשאחד מהם הוא "תוקף", כלומר יכול להיכנס למשחק לכמה שניות רק כדי לתת מכה מיוחדת.
במשחקים של 2000–2001 ניתן היה לבחור מתוך הארבעה כמה הם "תוקפים", ונוספה רמה נוספת של תנועת סופר-יאוש.
המשחק של 2002 חזר למתכונת של 1998, וכמוהו גם לו לא היה סיפור רקע.
במשחק של 2003 נוספה רמת "יאוש של מנהיג", ואותה רק מנהיג השלישייה יכול לבצע.
בנוסף לכך, ניתן היה להחליף לוחם באמצע הקרב, והקרב היה בעל סיבוב אחד ארוך.
המשחקים הבאים היו בעלי שמות ולא שנים.
החל מ-2000 יצאו שלושה משחקים משותפים עם סטריט פייטר, בשם "SNK vs.
במשחק הראשון ניתן היה לבחור מספר של לוחמים כשסכום דרגות הקושי שלהם הוא ארבע.
המשחק השני כלל כמה סגנונות משחק, שלושה מ-SNK ושלושה מ"סטריט פייטר אלפא 3".
המשחק השלישי פותח על ידי SNK.
במשחק הראשון השלבים הם גרסאות חדשות לשלבים מפורסמים מהמשחקים: הפגודה של ריו, הרכבת של טרי בוגארד על רקע דרום דקוטה, מקדש בודהה של סגאת בתאילנד, "פאו פאו קפה" במקסיקו של חבורת "art of fighting", מגדל גיס בפלורידה של גיס האוורד ועוד.
בשנת 2010 יצא לאקרנים סרט המבוסס על הסדרה, ובעיקר על משחקי 95' עד 97', בבימויו של גורדון צ'אן, במאי הונג קונגי.
בין השחקנים: שון פאריס (קיו קוסאנאגי), ריי פארק (רוגאל), דייוויד ליץ' (טרי בוגארד), ומגי קיו (מאי שיראנוי).
מוקד הסרט בעיר בוסטון, שם צ'יזורו היא הספונסרית של הטורניר, כמו במשחק של 1996, שמשוחק במימד מקביל.
רוגאל גונב חפצי קסם שמקנים לו יכולת לעבור בין ממדים, משתלט על מימד הטורניר והורג לוחמים שנכנסים למימד.
חבורת הגיבורים (ביניהם טרי ומאי, שבסרט הם סוכני CIA) מגייסת את קיו, חצי יפני, כדי למצוא חרב אגדית השייכת למשפחת אביו, סאיסיו, שסובל מנזק מוחי אחרי היתקלות עם רוגאל (כמו במשחק של 1995).
רוגאל מנסה להשתלט על כח האורוצ'י אבל יורי מעיר בתוכו את הכח הזה (כמו במשחק של 1997) ורוגאל נהרג.
ב-2017 יצאה סדרת אנימציה סינית-מלזית בשם "מלך הלוחמים: גורל".
הסדרה מבוססת על המשחק משנת 1994 ועל המשחק "Fatal fury".
המנגינה של יפן מהמשחק KoF96 בזמן "בפרק הבא".
המנגינה של סין מאותו משחק כששלישיית הפסיכו מופיעה לטורניר.
המנגינה של בילי קיין מהמשחק "Fatal Fury 2" כשטרי וחבריו נלחמים בו.
הנעימה של גיס הווארד ממשחקי "Fatal fury" כשטרי נלחם בו על גג המגדל, כמו במשחק מ-1991
המנגינה של רוגאל מהמשחקים KoF94 ו- KoF98 כשטרי וקיו נלחמים בו
במהלך הסדרה היו שינויים רבים בהרכבים של הקבוצות.
דמויות רבות הצטרפו לקבוצות מסוימות ואילו דמויות אחרות יצאו או עברו לקבוצה אחרת.
ובנוסף קבוצות חדשות נוספו וחלק עזבו.
בשני המשחקים הראשונים הקבוצות נקראו תחת שם המדינה ממנה הן מגיעות.
אבל החל מהמשחק של 1996 שמות הקבוצות שונו מכיוון ששמות המדינות לא באמת מייצגות את הדמויות.
למשל הקבוצה ממקסיקו, אף אחד מהלוחמים לא באמת הגיע ממקסיקו.
ריו, יורי וטאקומה הם יפנים ורובט הוא ארגנטינאי.
לכן שם הקבוצה שונה ל"ארט אוף פייטינג" מכיוון שכל הדמויות מהקבוצה הגיעו מסדרת משחקים זו.
קבוצת "הגיבורים", יפן: קיו קוסאנאגי, בנימרו ניקאידו, גורו דאימון (שלושתם מהעיר נגויה), צ'יזורו קאגורה, שינגו יבוקי, איורי יגאמי ומיה מונקו.
קבוצת "לוחמי הפסיכו", סין: את'נה אסאמיה, סייה קנסאו, צ'ין ג'נצו, באו, מומוקו.
קבוצת "לוחמי האיקרי", ברזיל/ארגנטינה: ראלף "פול" ג'ונס, קלארק "וינס" סטיל (גיבורי "לוחמי איקרי" ומאוחר יותר גם "מטאל סלאג"), היידרן, לאונה היידרן ווויפ.
קבוצת "פייטל פיורי": טרי בוגארד, אנדי בוגארד, ג'ו היגאשי.
קבוצת "ארט אוף פייטינג": ריו, יורי וטקומה סאקאזאקי, רוברט גרסיה (גיבורי משחקי "ארט אוף פייטינג")
"קבוצת הספורט", ארצות הברית: בריאן באטלר, ד' הכבד, לאקי גלאובר
"קבוצת הלוחמות": קינג (אנגליה), מאי שיראנוי, קאסומי טודו
קבוצת "הלוחמים מקוריאה": קים קאפוואן, צ'אנג כוהאן, צ'וי בוונג, ג'ון הון ומיילינג.
"קבוצת "הבוסים": גיס הווארד, וולפגנג קראוזר (גרמניה), "מר גדול" (ה"בוסים" של המשחקים הקודמים של SNK)
קבוצת "לוחמי האורוצ'י": ישירו ננקסה, כריס (שוודיה), שרמי (צרפת).
מלך האריות 3: האקונה מאטאטה או מלך האריות 1.5 הוא סרט אנימציה שיצא בשנת 2004, ומהווה פריקוול לסרטי "מלך האריות" (אם כי הדמויות צופים בו בסדר הכרונולוגי).
הסרט מתאר את עלילת הסרט "מלך האריות" (מ-1994) מנקודת המבט של טימון ופומבה.
הסרט מלווה בהערות והסברים של טימון ופומבה על הסרט.
הסרט מראה את טימון ופומבה (שנראים רק בצלליות שחורות) יושבים בקולנוע ורואים את הסרט "מלך האריות" אך כשטימון רוצה לראות את הצד שלהם בסרט, פומבה מציע לו לראות את הסרט המלא, בו הם גיבורי העלילה:
בסרט טימון נראה כסוריקטה לא יוצלח שבעצתה של אמו עובר מעזרה כושלת בחפירת מנהרות לשמירה על מחנה הסוריקטות, אך בגלל רשלנות בשמירה, שלושה צבועים (שנזי, אד ובנזאי - הצבועים מהסרט הראשון), מצליחים להתקרב למחנה ופוצעים את דודו של טימון, דוד מקס.
בגלל אירוע זה טימון מחליט לעזוב את אמו ואת המחנה ולחפש חיים אחרים.
בדרך הוא נפגש עם רפיקי, קוף מנדריל זקן, ובעקבות עצתו ללכת "מעבר למה שהוא רואה", הוא מחליט ללכת לצוק התקווה.
בדרך הוא נתקל בפומבה, חזיר יבלות מתבודד שמבקש להצטרף אליו.
מרגע זה העלילה מצטלבת עם עלילת הסרט הראשון כשטימון ופומבה מחפשים אחרי בית, אך כל מקום שהם מוצאים נהרס בעקבות אירועים מהסרט הראשון.
ברגע זה טימון מתייאש אך פומבה מראה לו שהם ירדו אל ג'ונגל גדול ומפואר והופכים אותו לביתם.
לאחר זמן הם גם מוצאים את סימבה ומגדלים אותו, כפי שנראה בסרט הראשון ושם מראים שסימבה למד לחיות בלי דאגות ולהתחרות בידידיו באכילת חרקים ובהרגלים מכוערים שונים.
כשנלה מגיעה בטעות וסימבה פוגש אותה ומתאהב בה, טימון ופומבה ניסו ללא הצלחה להפריד ביניהם.
לאחר חילוקי דעות ביניהם סימבה פורש אך מחליט לחזור לביתו.
נלה מספרת על כך לטימון ופומבה.
פומבה מחליט ללכת ולעזור לסימבה בקרב, אך טימון מעדיף להישאר בג'ונגל ופומבה חוזר בלעדיו.
רפיקי מגיע ומדרבן את טימון לנוע חזרה וטימון ופומבה נפגשים באמצע הדרך במדבר.
בינתיים, אמו של טימון ודוד מקס מחליטים לחפש את טימון ומגיעים לקראת הקרב על הצוק ונפגשים עם טימון ופומבה.
כשהקרב מתחיל, טימון ופומבה בורחים מלהקת צבועים ששמעו אותם צוחקים עליהם ואמו של טימון ודוד מקס יוצרים מנהרה גדולה שתפיל את הצבועים.
אך כשהמנהרה נתקעת טימון נאלץ לזנק קדימה וכמעט נתפס בידי שנזי, אך מצליח להפיל את המנהרה, רגע לפני שהצבועים טורפים את חבריו.
הקרב נגמר כשסקאר נופל מהצוק בעימות מול סימבה.
לאחר מכן טימון מראה לאמו ולדוד מקס את ביתו החדש ואליו עוברת להקת הסוריקטות שמפסיקה לחיות מתחת לאדמה וטימון הופך לגיבור שלהם.
כשהסרט הקטן נגמר, מגיעה אמו של טימון ומחליטה להריץ את הסרט לאחור ואיתה מגיעים עוד מגיבורי הסרט וגיבורי דיסני נוספים, כולם כצלליות שחורות.
מדבב/ת דמות תיאור באנגלית בעברית טימון סוריקטה לא יוצלח וחברו הטוב ביותר של פומבה.
נייתן ליין תומר שרון פומבה חזיר יבלות שמח וטיפש וחברו הטוב של טימון.
ארני סאבלה עמי מנדלמן סימבה אריה צעיר שמאומץ בידי טימון ופומבה ומתבגר לאורך הסרט עד שיוצא להילחם ולמלוך על צוק התקווה.
מאט ויינברג (צעיר) מתיו ברודריק (בוגר) דורון בן-עמי (כצעיר בשיר מהסרט המקורי), אלון ברנד (צעיר), אלון אופיר (בוגר) מא אמו של טימון והסוריקטה היחידה שמאמינה ותומכת בו.
ג'ולי קאוונר דבי בסרגליק דוד מקס דודו של טימון, סוריקטה ציני אך עובד מסור המיואש מאחיינו.
ג'רי סטילר דב רייזר נלה לביאה המאוהבת בסימבה ומשדלת אותו לחזור לצוק התקווה.
מוירה קלי שרית וינו-אלעד שנזי המנהיגה של שלושת הצבועים והחכמה מביניהם.
וופי גולדברג עפרה ויינגרטן (החליפה את שרי צוריאל) בנזאי צבוע אכזרי ורגזן.
צ'יץ' מארין שמעון כהן (החליף את אבי פניני) אד צבוע טיפש הנוטה לצחוק ואינו מדבר כלל.
ג'ים קאמינגס (צחוק ללא דיבור) מאריו פיליו (ללא דיבור) רפיקי קוף דמוי-מנדריל זקן וחכם אשר נותן עצות לטימון ולסימבה.
רוברט גיום שלמה בר-שביט זאזו טוקוס המשמש כיועץ המלכותי של מופסה.
בסרט מופיע גם סקאר במספר קטעים, אך ללא דיבור.
במקומו, שלושת הצבועים המלווים את סקאר משמשים כנבלים הראשיים, בעודם מתעללים בשבט הסוריקטות של טימון.
מלך הדינוזאורים הוא שמה של סדרת מוצרים יפנית, הכוללת בין היתר קלפי משחק, משחק וידאו ושתי סדרות אנימה הכוללות יחדיו 79 פרקים, אשר שודרו מ-2008 בערוצי ילדים ונוער ברחבי העולם.
את משחקי הווידאו של הסדרה מייצרת חברת המשחקים היפנית "SEGA", והם מותאמים בין היתר לקונסולת המשחקים הניידת "נינטנדו DS" של חברת "נינטנדו".
בישראל שודרו סדרות האנימה של "מלך הדינוזאורים" במסגרת שידורי ערוץ הילדים בחודשים יולי-אוגוסט 2009, ובדיבוב לעברית מטעם אולפני "דאבי דאב".
הסדרה מספרת את עלילותיהם של חברי "צוות דִ'" (D-Team): מקס, רקס וזואי, נערים המשתייכים לחבורת מגלי דינוזאורים סודית שמטרתה לאסוף את כל הדינוזאורים הלכודים בתוך קלפים קסומים, ולמנוע משודדי הדינוזאורים "צוות אלפא" להשתלט עליהם וליצור בעזרתם ממלכה של דינוזאורים בעולם המודרני.
על פי העלילה, בתקופה כלשהי בעתיד, נלכדים הוריו הביולוגיים של רקס (המכונים "הזוג עתיק" - Ancient) על ידי צוות אלפא, אשר מעוניין להשתלט על מכונת זמן שהם ייצרו כדי להגשים את מטרותיו.
במהלך המאבק שולחים ההורים את רקס אל העבר, כדי להצילו מצוות אלפא.
רקס מגיע למאה ה-21, ושם הוא מאומץ על ידי פלאונטולוג (חוקר דינוזאורים) בשם ד"ר אואן .
רקס מתיידד עם בנו של ספייק טיילור, מקס, ועם ידידתו זואי.
החברים יוצאים למסע הרפתקאות במטרה להציל את הוריו של רקס ואת הדינוזאורים המוחזקים בתוך קלפים, בהם "חיות המחמד" שלהם, הדינוזאורים הקטנים צ'ומפ, אייס ופריס.
מקס טיילור - נער החבר בצוות ד', בן 12. משתמש באלמנט הברק.
רקס אוון - נער בן 12, חבר בצוות ד'.
זואי דרייק- נערה חברה בצוות ד'.
ד"ר ריס דרייק - אחותה הגדולה של זואי, חברת צוות ד' ומדענית.
ד"ר ספייק טיילור - פלאונטולוג, אביו של מקס.
ד"ר אואן - פלאונטולוג, אביו המאמץ של רקס.
הזוג עתיק - הוריו הביולוגיים של רקס.
ד"ר Z - מדען "מטורף", ממנהיגי צוות אלפא.
בעבר היה מדען בצוות מפתחי מכונת הזמן של "הזוג עתיק".
סת' - מדען שעבד בעבר עם "הזוג עתיק", אך מזימותיו הביאו אותו לעבור לצוות אלפא ולפיראטי החלל.
אורסולה - חברה בצוות אלפא.
מכונה "אישה זקנה" על ידי זואי.
זאנדר - חבר בצוות אלפא.
אד - חבר בצוות אלפא.
ג'ונתן - משרת רובוטי של הזוג עתיק.
הלגה - משרתת רובוטית של צוות אלפא.
לורה - נכדה של ד"ר Z.
דינוזאורים של הדמויות (רשימה חלקית)
צ'ומפ - הדינוזאור של מקס, נקרא כך משום שהוא נוהג לנשוך חפצים ואנשים בהם הוא נתקל.
אייס - הדינוזאור של רקס, נקרא כך משום שלדעת רקס הוא מספר 1 (אייס באנגלית אומר אס, שמייצג את מספר אחד במשחקי קלפים) מהדינוזאורים בעלי כוחות הרוח.
פריס - הדינוזאור של זואי, נקראת כך כקיצור לשמו של הדינוזאור.
טרי - הדינוזאור של אורסולה, נקרא כך כקיצור לשמו של הדינוזאור.
ספיני - הדינוזאור של זנדר, נקרא כך כקיצור לשמו של הדינוזאור.
טנק - הדינוזאור של אד, נקרא כך משום שצורתו דומה לצורת טנק.
עמוד זה מכיל את רשימת הדמויות שהופיעו עד היום בזיכיון מלך האריות של חברת וולט דיסני.
מופסה – מלך "צוק התקווה", אביו המנוח של סימבה, בן-זוגה של סאראבי, ואחיו של סקאר.
סקאר רצח את מופסה בתחילת הסרט, ומאז רציחתו מופיעה רוחו של מופסה במקום מופסה בסרטים.
מופסה הוא מלך חכם, מוסרי ואהוד, ודמותו משמשת דוגמה לדמויות האחרות.
סימבה – בנם של מופסה וסאראבי, אחיינו של סקאר, בן זוגה של נלה, ואביהם של קיארה וקאיון (בסרט משמר האריות).
בספרים, סימבה הוא אביו של אריה בשם קופה.
כגור, סימבה היה מרוכז בעצמו ואגוצנטרי.
הוא שאף להפוך למלך מסיבות אנוכיות, כגון צבירת כוח, ושאיפה לחופש ושליטה.
עם התבגרותו וקבלת סמכויותיו כמלך, השתנתה אישיותו של סימבה והוא הפך למלך נדיב, אמיץ וחכם שהביא את צוק התקווה לתקומה מחודשת לאחר שלטונו של סקאר.
פירוש שמו בסווהילית הוא "אריה".
נלה – בתה היחידה של סרפינה, בת זוגו של סימבה ומלכת "צוק התקווה".
היא מופיעה בסרט הראשון כחברתו הטובה ביותר של סימבה, עמו היא לעיתים משחקת בהיאבקות ומנצחת אותו.
לאחר שסימבה ברח ואומץ על ידי טימון ופומבה, היא מוצאת אותו ביער ועוזרת לו למרוד בסקאר.
לאחר מכן הם מתחתנים ונולדים להם 2 ילדים: קיארה וקאיון.
באופן כללי נלה רגועה ובטוחה בעצמה יותר מסימבה.
קיארה (מלך האריות 2) – בתם הבכורה של סימבה ונלה ואחותו הבכורה של קאיון.
לביאה ילדותית חסרת דאגות המתאהבת בקובו, בנו המאומץ של סקאר ומתאהבת בו למרות התנגדות אביה.
בסופו של דבר אהבה זו גרמה להם לעצור מלחמה גדולה, מה שגורם לאביה לקבל את קובו.
בספרים, אריה אחר ושמו קופה מופיע במקומה כבנם של סימבה ונלה (מלבד הספר מלך האריות 2).
קופה: הופיע בספרים ב"ששת הרפתקאות"(The Lion King: Six New Adventures) אחיהם הגדול של נלה וקיון שנעלם בלי סיבה מהיוצרים.
קיון : אחיה הקטן של קיארה וקופה הופיע ב"משמר האריות – השאגה חוזרת" וב-"משמר האריות" בתור השומר של ארץ התקווה ובסצנת הסיום של מופאסה שקיארה התרגשה לראות אותו.
קובו (מלך האריות 2) – בנו המאומץ של סקאר, בנה של זירה ואחיהם של ויטני ונוקה.
קובו התאהב בקיארה, מה ששיבש את תוכניות אמו להשתלט על צוק התקווה.
לאחר שמנעו ממלחמה בין שני המחנות הם נישאו.
סקאר – אחיו של מופסה ודודו של סימבה.
לסקאר יש שריטה בעין (שלפי הסרט מופסה: מלך האריות נגרמה כשניסה להציל את מופאסה מתקיפתו של קירוס ולפי גרסה אחרת שהוצגה בעונה השלישית של הסדרה משמר האריות נגרמה על ידי הקשה של נחש כשפגש אריה זר.) ופירוש שמו הוא "צלקת" (השם היחיד המגיע מאנגלית בסרט).
סקאר הוא אריה קר, אכזרי, וחסר מצפון.
סקאר רצח את מופסה וניסה באמצעות הצבועים להרוג את סימבה בחשאי.
משתף פעולה עם הצבועים ומעלה אותם לצוק התקווה לאחר שכובש את השלטון.
כאשר סימבה חוזר השניים נלחמים, סקאר מנוצח, ואז נהרג בידי הצבועים, לאחר שהאשים אותם במהלך הקרב וכינה אותם "אויבים".
הוא נראה בנפילתו הסופית בסרט השלישי אך ללא דיבור.
בסדרה "משמר האריות" מצוין, שסקאר הנהיג את משמר האריות הקודם ורשעותו נבעה מהצמא לכוח שנבעה מהתפקיד.
בהמשך נראה כרוח המאחדת את כל אויבי המשמר כדי לכבוש את צוק התקווה ולשלוט.
זירה (מלך האריות 2) – אמם של קובו, נוקה וויטני שנאמנה לסקאר.
זירה חולמת על היום בו צוק התקווה יהיה של השבט שלה.
היא רוצה לנקום בסימבה בשם מותו של סקאר ובגלל זה היא האויבת המושבעת של סימבה ושבט האריות שלו וכן לכבוש את ארצו.
נהרגה בסוף הסרט השני כאשר נתקעה בקצה צוק, סירבה לקבל את עזרתה של קיארה ונפלה לנהר שוצף.
זירה מופיעה עם משפחתה ב"משמר האריות", כששם מסופר איך הם הגיעו לשטחם בסרט השני.
טימון ופומבה – סוריקטה וחזיר יבלות (בהתאמה).
צמד חברים המשמש כאתנחתא קומית בעלילה.
דמויות משנה בסרט הראשון והשני, והדמויות הראשיות בסרט השלישי ובסדרת הספין אוף המתמקדת בעלילתיהם.
רפיקי – קוף דומה למנדריל ולבבון.
מתפקד כשאמאן זקן וחכם והמנהיג הרוחני של החיות, אשר מבצע את טקסי ההכתרה של האריות הצעירים.
בסרט הראשון מוצא את סימבה ומשכנע אותו לחזור לתפקידו ולקחת אחריות על המתרחש.
בסרט השלישי הוא מכיר לטימון את המשפט "האקונה מטטה".
פירוש שמו בסווהילית הוא "חבר".
זאזו – טוקוס אדום מקור, היועץ המלכותי של מופסה (בסרט הראשון) ושל סימבה (בסרט השני), חבר של טימון ופומבה בסדרות.
זאזו נחשב לחכם אך חסר כריזמה, טרחן ומשעמם, מה שגורם לחלק מהאריות (כמו סקאר וסימבה ונלה הצעירים) לזלזל בו.
סאראבי – אמו של סימבה, בת זוגו של מופסה, והמלכה לשעבר של אדמות הגאווה.
פירוש שמה הוא "אשליה אופטית".
סרפינה – אמה של נלה.
שמה לא מוזכר בגרסה העברית.
ויטאני (מלך האריות 2) – אחותם של קובו ונוקה ובתם של זירה וסקאר.
בתחילה צידדה בסקאר, אך בסיום הסרט השני חוברת לאריות של צוק התקווה.
מא – (מלך האריות 3) אמו של טימון.
טימון הוא בנה היחיד ובן זוגה נהרג.
היא היחידה בשבט הסוריקטות שמאמינה בטימון, מעודדת אותו ומסייעת לו.
דוד מקס (מלך האריות 3) – דודו של טימון, קשוח וקפדן באופיו ונוהג לנזוף בטימון לעיתים קרובות.
למרות זאת הוא ניסה לעזור לטימון להשתלב בין שאר הסוריקטות, ויצא לחפש אותו לאחר שברח אל היער.
שנזי, בנזאי ואד – שלושה צבועים מסוכנים אך טיפשים המשמשים כחיילים ומשרתים של סקאר.
בסרט הראשון תיפקדו כעוזריו של סקאר בתוכניתו להרוג את מופסה ולשלוט בלביאות של הצוק.
בסרט השלישי הם מוצגים כאנטגוניסטים הראשיים (סקאר נראה רק בקטע בודד בסרט), הרוצים לטרוף את טימון ופומבה ומסכנים את כל הסוריקטות.
הם נפגשים גם בחלק העלילה הזהה לסרט הראשון.
נוקה (מלך האריות 2) – אחיהם הבכור של קובו וויטני, בנם של סקאר וזירה.
שואף לרשת את סקאר ולהתחבב על אמו, ומקנא באחיו קובו.
נהרג מהתמוטטות בעת מרדף אחרי סימבה.
פירוש שמו הוא "ריח רע".
ג'נגה – מנהיג הצבועים ב"משמר האריות", שמחליפים בסדרה את שנזי, בנזאי ואד.
כאן מוצגים חברי משמר האריות מסדרת ספין אוף בשם זה.
קאיון - גור אריות ובנם הצעיר של סימבה ונלה, אחיה הצעיר של קיארה, מנהיג משמר האריות ובעל השאגה החזקה ביותר.
בעונה 3 מתבגר, ומקבל צלקת בעינו השמאלית בעקבות הנשיכה של אושארי.
בונגה - גירית דבש צעיר וחבר במשמר האריות, האמיץ ביותר מבין החבורה, טימון ופומבה הם הדודים החורגים שלו.
פולי - ברדלסית צעירה וחברה במשמר האריות, המהירה ביותר.
בשטי - היפופוטם צעיר וחבר במשמר האריות, החזק ביותר.
אונו - אנפית בקר צעיר וחבר במשמר האריות, בעל הראייה החדה ביותר, אך בעונה 3 מציל את בונגה אחרי שהוא נופל להר געש ובעקבות כך מאבד חלק מהראייה שלו.
קאיון אומר לאונו שאף על פי שהוא לא יכול לראות טוב כמו בעבר הוא החכם ביותר, ולכן הוא עדיין צריך אותו במשמר.
אנגה - נקבת העיט לוחם, בעונה 3 הופכת לחברה במשמר האריות, ולבעלת הראייה החדה ביותר.
מלך הגנבים הוא ספר שנכתב ואויר על ידי הסופרת הגרמנייה-אמריקאית קורנליה פונקה בשנת 2000. הספר נכתב בגרמנית, אך ב-2002, עם תרגומו לאנגלית על ידי אוליבר לסץ', הפך בהדרגה לרב-מכר ברחבי העולם.
הספר יצא לאור בעברית בשנת 2006 בתרגומה של יוספיה סימון, ובאותה השנה גם עובד לסרט קולנוע.
פרוספר ובוניפציוס (בוני) הם שני אחים בני שתים עשרה וחמש, שאמם נהגה לספר להם על נפלאות העיר ונציה שבאיטליה.
לאחר מותה של האם, מעוניינת דודתם הנוקשה אסתר הרטליב לאמץ רק את בוני, ואת פרוספר להכניס לפנימייה.
האחים נמלטים מהמבורג ובדרך לא דרך מצליחים להגיע לוונציה.
שם, כאשר הם כמעט גוועים ברעב, הם מצטרפים לחבורה של ילדים חסרי בית: ריצ'ו, מוסקה וצרעונת, אשר בראשה עומד מנהיג מסתורי, נער בשם סקיפיו המכונה מלך הגנבים.
החבורה מתגוררת בבית קולנוע ישן בשם סטלה, ומתפרנסת מגנבותיו של סקיפיו - שאינו מתגורר איתם אלא במקום בלתי ידוע.
את הסחורה הגנובה הם מוכרים לסוחר עתיקות בשם ארנסטו ברברוסה.
הדודה אסתר ובעלה מקס עוקבים אחרי פרוספר ובוני עד לוונציה, ושוכרים בלש בשם ויקטור גץ, שמנסה לאתר את האחים הנמלטים.
ויקטור מצליח לאתר אותם, וגם חושף את סודו של מלך הגנבים: סקיפיו בא ממשפחת המכובדים מסימו, והוא בנו של סיניור מסימו, בעל הקולנוע.
כל השלל שהיה מביא כביכול מארמון קונטאריני ומארמון הדוג'ה היה בעצם מהקאזה מסימו.
במקביל, החבורה יוצאת למשימת גניבה עבור רוזן זקן מסתורי, שהגיע אליהם בתיווכו של ברברוסה הסוחר, ושולח אותם לגנוב כנף עץ מבית פרטי בוונציה תמורת חמישה מיליוני לירטות.
באותו הזמן ויקטור מגיע אל הקולנוע, נלכד בידי הילדים ומגלה להם את סודו של סקיפיו, אך הם בוחרים להמשיך בתוכנית למרות שסקיפיו למעשה לא פרץ לשום מקום מעולם.
לבסוף ויקטור משתחרר, ומבטיח שלא יגלה לאסתר שהוא יודע איפה הם.
בני החבורה פורצים אל הבית ואף מוצאים את הכנף, אך הם מתגלים על ידי אידה ספוונטו, בעלת הבית.
זו מספרת את סיפורה של הכנף: היא שייכת לקרוסלה קסומה אבודה, שכל מבוגר שעולה עליה הופך לצעיר, וכל צעיר שמסתובב בה הופך למבוגר.
אידה מסכמת עם הגנבים שתיתן להם את הכנף, בתנאי שתצטרף איתם לעסקה והם יעקבו יחד אחרי הרוזן כדי למצוא את הקרוסלה.
הגנבים מסכימים ומבצעים את העסקה באחד הלילות על פני הלגונה של ונציה, אך מגלים כי פני הרוזן אל האיזולה סגרטה, האי שממנו איש עוד לא חזר.
בני החבורה נסוגים וחוזרים לוונציה, אך אז הם מגלים כי אחד השכנים גילה את המסתור שלהם לאסתר, בעקבות תמונות (שסיפק לה ויקטור) שהפיצה בוונציה, והקרביניירי תפסו את צרעונת ובוני, שנשארו מאחור בעת העסקה.
בוני שב לדודתו, וצרעונת נלקחת לבית היתומים של הנזירות הרחמניות.
פרוספר וחבריו מגיעים אל ויקטור בהנחה שהוא שהסגיר את בוני לאסתר, הוא מכחיש את החשד, אך מגלה כי חמשת מיליוני הלירטות שקיבלו מהרוזן מזויפים.
אידה ספוונטו מתגלה כידידת הנזירות ומשחררת את צרעונת.
באותו לילה חוזר סקיפיו אל ביתה של אידה, ומזמין את פרוספר להתגנב אל האי כדי לעלות על הקרוסלה.
כך פרוספר יוכל לתבוע שישיבו לידיו את בוני, וסקיפיו ישתחרר מהוריו שמתייחסים אליו בבוז.
השניים מגיעים אל האי אך נלכדים בידי ילדה חמושה בשני כלבי ענק, שכולאת אותם למשך הלילה.
בבוקר היא מביאה אותם אל אחיה, נער בשם רנצו שמציג את עצמו בתור "הרוזן", ומגלה להם שהוא ואחותו אכן היו זוג הזקנים שעשו איתם את העסקה, והם תיקנו את הקרוסלה והפכו לילדים.
הוא מוסיף ומספר שהם לא באמת בני אצולה, אלא המשרתים לשעבר של בני משפחת ולרסו בעלי האי שכבר אינם.
רנצו מרשה לשניים לעלות על הקרוסלה, סקיפיו עולה עליה, והופך למבוגר שנראה כגרסה צעירה מעט של אביו, אך פרוספר מהסס.
באותו רגע מגיע למקום ברברוסה, אחרי שהרעיל את הכלבים והכה את הרוזנת עד שהוליכה אותו אל הקרוסלה.
סקיפיו מתחזה לאביו ומעלה אותו על הקרוסלה, וברברוסה מסתובב עליה עד שהוא חוזר לגיל חמש, ומרוב בהלה שובר אותה והורס אותה לצמיתות.
כששבים סקיפיו בגופו המבוגר ופרוספר יחד עם ברברוסה בגוף של ילד אל העיר, הם מגלים שבוני המאיס את עצמו על אסתר והיא כבר לא רוצה בו.
ויקטור מצא אותו בקולנוע הנטוש, והביא אותו בחזרה אל ביתה של אידה.
אידה מתחזה לנזירה ומצליחה לגרום לאסתר לאמץ את ברברוסה.
לבסוף עוברים צרעונת, פרוספר ובוני לגור אצל אידה ספוונטו, סקיפיו משנה את שם משפחתו מ"מסימו" ל"פורטונאטו" (בעל המזל) ומצטרף למשרד הבילוש של ויקטור, וריצ'ו ומוסקה עברו לגור בבתי הקסטלו, שכונת העוני בוונציה, כאשר ריצ'ו מתפרנס מגנבות ומוסקה מעבודה אצל דייג זקן.
אסתר מגלה שארנסטו ברברוסה גונב דברים מביתה, ומוציאה אותו לפנימייה - ובה הוא מכנה את עצמו "מלך הגנבים".
רובו הגדול של הספר נע בין נקודת המבט של ויקטור לזה של פרוספר.
הספר מתאר מקומות רבים בוונציה, ומציג ביטויים איטלקיים רבים, שאחריהם התרגום לעברית.
פרוספר - נער בן שתים עשרה ממוצא גרמני.
אחיו הגדול של בוני, אוהב אותו מאוד ומגונן עליו לאורך הספר.
אחראי וישר, מוצלח במשא ומתן (מצליח להוציא מברברוסה פי ארבעה מההצעה המקורית שלו).
בוניפציוס "בוני" - ילדון בן חמש, בלונדיני ממוצא גרמני.
אחיו הקטן של פרוספר, תמים, מעריץ את סקיפיו וחולם להיות גנב מפורסם.
גנב כושל וחברם הטוב ביותר של צרעונת ומוסקה.
חובב ממתקים גדול ועקב כך כל שיניו רקובות ושבורות.
מכונה, בשל שערו ה"קופץ" "קיפוד".
קטרינה "צרעונת" - ילדה חכמה וחובבת ספרים.
חברתם הטובה ביותר של מוסקה וריצ'ו.
מצאה את פרוספר ובוני כשהם קופאים מקור ברחוב וצירפה אותם לקבוצתה.
בעל ידיים טובות, אוהב לתקן דברים.
סקיפיו מסימו/פורטונאטו - "מלך הגנבים".
בתחילת הספר מוצג באופן מסתורי כגנב מצליח, המפרנס את חבורת הילדים הגרה בקולנוע סטלה.
לאחר מכן מתגלה כבנו של סיניור מסימו העשיר, מתגורר באחוזה מפוארת אך מתעב את ביתו ואוהב לברוח ממנו כדי לעזור לחבורת הילדים.
עולה על הקרוסלה באיזולה סגרטה והופך למבוגר.
בסוף הספר משנה את שם משפחתו לפורטונאטו ועובד אצל הבלש ויקטור גץ.
ויקטור גץ - בלש אנגלי-איטלקי מפורסם בוונציה.
נשכר כדי להשיב את בוני לדודתו.
מגלה את סודותיו של סקיפיו ואת מסתורם של החבורה.
בעל לב טוב, מבין ילדים ומכבד אותם.
אידה ספוונטו - צלמת איטלקית המגוררת בגפה, בוגרת בית היתומים של האחיות הרחמניות.
לאחר שבני החבורה פורצים לביתה, משתפת איתם פעולה כדי למצוא את הקרוסלה.
מאוחר יותר היא מאמצת את האחים ואת צרעונת, לאחר שריצ'ו ומוסקה מעדיפים לעבור לקסטלו.
מחזיקה עוזרת בית בשם לוצ'יה.
רנצו - זקן ונציאני שמציג את עצמו כקונטה (רוזן) ונציאני, אך מתגלה כמשרת לשעבר שירש את הטירה שבה שירת.
שולח את החבורה להשיג עבורו את הכנף כדי לתקן את הקרוסלה.
מצעיר לאחר סיבוב בקרוסלה והופך בחזרה לנער.
מורוזינה - אחותו של הרוזן והשותפה שלו.
ארנסטו ברברוסה - איש עסקים ונציאני תאב בצע, שקונה מבני החבורה את הסחורה הגנובה שלהם ומתווך בינם לבין הרוזן.
לאחר סיבובים אחדים בקרוסלה מצעיר בעשרות שנים.
אסתר הרטליב - דודתם של האחים בוני ופרוספר.
רוצה לאמץ את בוני אך מתעבת את פרוספר.
לבסוף מואסת לשניהם ומאמצת את ארנסטו ברברוסה.
מקס הרטליב - בעלה של אסתר.
בשנת 2006 נוצר סרט המתבסס על הספר ונקרא אדון הגנבים.
מלך הסלים של ליגת ה-NBA הוא כינוי, ותואר בלתי-רשמי, הניתן לשחקן אשר סיים את העונה הסדירה עם ממוצע הנקודות למשחק הגבוה ביותר בליגה.
התואר הוענק בתחילה ועד לעונת לשחקן שהשיג את סך הנקודות הכולל הגבוה ביותר עם תום העונה הסדירה.
עד לעונת השחקנים שזכו בתואר עשו זאת ללא נקודות שהושגו בזריקה מקו 3 הנקודות, שנכנס לשימוש רק החל מעונה זאת.
כדי לזכות בתואר על שחקן להופיע לפחות ב-58 משחקים מתוך 82 משחקי העונה הסדירה או לקלוע לפחות 1,400 נקודות.
וילט צ'מברלין מחזיק בשיא הנקודות לעונה אחת (4,092) ובשיא ממוצע הנקודות לעונה (50.4).
שני השיאים הושגו בעונת .
הוא גם מחזיק בשיא הנקודות לעונה עבור רוקי כאשר קלע 37.6 נקודות בעונת .
מייקל ג'ורדן זכה במספר התארים הגבוה ביותר עם 10 זכיות.
ג'ורדן וצ'מברלין הם שני היחידים שזכו בתואר ב-7 עונות רצופות.
אלן אייברסון, ג'ורג' גרווין וקווין דוראנט זכו בתואר 4 פעמים.
ג'ורג' מייקן, ניל ג'ונסטון, בוב מקאדו וג'יימס הארדן זכו בתואר 3 פעמים.
מאז עונת שלושה שחקנים בלבד שזכו בתואר השיגו גם את תואר האליפות עם קבוצתם: כרים עבדול-ג'באר במדי מילווקי באקס בעונת , מייקל ג'ורדן במדי שיקגו בולס בכל שש האליפויות בשנים -, -, ושאקיל אוניל במדי לוס אנג'לס לייקרס בעונת .
אוניל הוא השחקן היחידי שזכה בתואר ללא אף קליעת 3 נקודות בעידן שבו הזריקה נכנסה לתוקף.
מלך הסלים ב-NBA לאורך השנים
מלך היהודים היא אופרת רוק ישראלית מאת דבורה עומר, המספרת את סיפור חייו של בנימין זאב הרצל, חוזה המדינה.
את הפזמונים כתב יאיר לפיד והלחין רמי קלינשטיין.
ההצגה, בבימויו של אורי פסטר, הועלתה לראשונה על בימת תיאטרון הבימה ב-19 בדצמבר 1992 ורצה 100 פעמים.
מלך הבנים הוא סרט מותחן פוליטי ניגרי באורך מלא משנת 2018, אשר נכתב, הופק ובוים על ידי קמי אדטיבה.
הסרט עוקב אחר אשת עסקים עם עתיד פוליטי מובטח שנקשרת לאנשי העולם התחתון, דבר המסכן אותה וגורם לה להיות אכזרית.
הסרט הוקרן לראשונה בניגריה ב-26 באוקטובר 2018, ולאחר מכן הופץ בכל הפלטפורמות של שירות הזרמת המדיה "נטפליקס", ביניהן נטפליקס ישראל, בספטמבר 2019. אורך הסרט הוא כ-169 דקות, ושפותיו הן אנגלית, יורובה, איגבו והאוסה.
לסרט יצאה בשנת 2021 סדרת טלוויזיה הממשיכה את עלילתו בשם "מלך הבנים: השיבה".
הסרט עוקב אחר אלחה אנג'ולה סלמי, אשת עסקים ופילנתרופית עם עתיד פוליטי מובטח.
בגלל שאיפותיה הפוליטיות הגבוהות, היא לוקחת חלק במאבק עם אנשי העולם התחתון, דבר הגורם לכל דבר בסביבתה להפוך למאיים.
בשביל לצאת מזה בשלום, היא נכנסת לתוך משחק של אמון בלי לדעת מי באמת איתה, דבר הגורם לה להיות אכזרית.
סולה סובויל - אלחה אנג'ולה סלמי
אדסואה אטומי - קמי סלמי
ג'יידה קוסוקו - עלהג'י סלמי
אוסס איגהודארו - סאדו בלו
טוני טונס - סלמי הצעירה
אקיין לואיס - נשיא אקינוואדה
דמולה אדדווין - כיתן סלמי
פול סאמבו - נורודין גביר
לאחר שביימה ולקחה חלק בכתיבת הסרט "מסיבת החתונה" משנת 2016, קמי אדטיבה ביימה, כתבה והפיקה את סרט זה, כאשר זהו הסרט השני בביומה.
השחקניות סולה סובויל ואדסואה אטומי ששיחקו בסרט "מסיבת החתונה" שיחקו גם בסרט הזה, בין היתר לצד הראפרים אילבליס ורמיניסק שזה תפקיד המשחק הראשון שלהם.
שנהפרסקטגוריהמועמדיםתוצאה2019פרסי האקדמיה האפריקאית לקולנועהסרט הטוב ביותר—הבמאי הטוב ביותרקמי אדטיבההשחקנית הראשית הטובה ביותרסולה סובוילשחקן המשנה הטוב ביותררמיניסקשחקנית המשנה הטובה ביותראדסואה אטומיעיצוב התלבושות הטוב ביותר—הסרט הניגרי הטוב ביותר—האפקטים הוויזואליים הטובים ביותר—
מלך הלילה הוא דמות בדיונית של מנהיג ההלכים הלבנים בסדרת הטלוויזיה המצליחה "משחקי הכס".
בעונות הראשונות דמותו לא הופיעה אך קיבלה תוקף בעונה הרביעית, ומהעונה השישית דמותו המאיימת היא ציר מרכזי בעלילה, הנבל הראשי והאיום הגדול ביותר על בני האדם בווסטרוז.
עיניו כחולות, שערו לבן והוא חובש נזר קרח על ראשו.
מעשיו ומניעיו לא לגמרי ברורים, אך ברור שהוא יכול ליצור הלכים לבנים מבני אדם חיים ויכול להפוך בני אדם ויצורים אחרים לאל-מתים בתנועת יד.
בעונה השביעית הוא הורג את ויסריון, אחד מהדרקונים של דאינריז, והופך אותו לצמיתו.
הוא רוכב עליו והדרקון יורק אש כחולה, וכך הם מבקיעים את חומת הצפון.
בסדרת הספרים עליה בוססה הסדרה, ישנה דמות המכונה "מלך הלילה".
הוא היה המפקד השלושה-עשר של משמר הלילה, ונודע לשמצה לאחר שנשא אישה מעבר לחומה עם עור חיוור ועיניים כחולות, שמגע ידה היה קר כקרח.
על אף הדמיון המסוים בין מלך הלילה של הגרסה הטלוויזיונית ומלך הלילה בספרים, הדגיש מרטין שלא מדובר באותם בני האדם, שכן מלך הלילה הספרותי מת שנים ארוכות לפני התרחשות הסדרה.
בעונה 4 עד 5 דמותו של מלך הלילה גולמה על ידי .
החל מעונה 6, מגלם את הדמות.
רוב הידוע על מלך הלילה מתבסס על חזיונות שרואה בראן כ"עורב בעל שלוש העיניים".
ילדי היער הם אלו שיצרו את מלך הלילה אלפי שנים לפני האירועים המתוארים בסדרה, באמצעות כישוף שהופעל בנעיצת שבר זכוכית דרקון בחזהו.
כשבראן שואל את ילדי היער מדוע עשו זאת, הם מסבירים לו שלולא יצרו את "האחרים" ובראשם מלך הלילה, הם היו מפסידים במלחמה נגד ראשוני האדם.
לא ידוע דבר על מלך הלילה כשעוד היה אנושי.
בהמשך, בחיזיון נוסף, בראן מוצא את עצמו מביט בצבא המתים ובמלך הלילה.
כאשר הוא מתקרב אליהם, מלך הלילה תופס אותו ומסמן אותו.
העורב בעל שלוש העיניים מבין את משמעות הדבר ואומר לבראן שעליהם לברוח מן המערה שלו, מפני שהקסם שהגן עליה מפני חדירת ההלכים התפוגג כשהמלך סימן את בראן.
כעבור זמן קצר, מלך הלילה וצבא המתים תוקפים את המערה של העורב בעל שלוש העיניים.
המלחמה בצבא המתים חסרת סיכוי; ילדי היער, העורב בעל שלוש העיניים, זאבו של בראן "קיץ" והודור נהרגים כולם בלחימה בהלכים ובאל-מתים.
חלק מההלכים הלבנים הם בניו של קראסטר, שהוקרבו למלך הלילה בהיותם תינוקות.
בעונה השמינית, בפרק 2 מספר בראן כי מטרתו של מלך הלילה הוא להרוג את העורב בעל שלוש העיניים מאחר שהוא הזיכרון של העולם, והוא כבר ניסה זאת לאורך ההיסטוריה מספר פעמים.
בפרק 3, נהרג מלך הלילה בידי אריה סטארק (היא פוגעת בו בפגיון הפלדה הוולאריאנית אותו פגיון ששימש לניסיון ההתנקשות בבראן שיוחס כשייך לטיריון לאניסטר ושבעקבותיו פרצה המלחמה בין סטארק ולאניסטר) הוא מת ובעקבותיו ההלכים הלבנים שיצר וכל צבא המתים.
מלך הזירה (2019) הפוסטר הרשמי בכיכובם של מגוון מתאבקי הטורניר מידע ארגון WWE מותג (ים) Rawסמאקדאון תאריך 19 באוגוסט 2019 - 16 בספטמבר 2019 עיר ראה מיקומים אולם ראה מיקומים סדרת אירועי מלך הזירה2015מלך הזירה(2019)2021
מלך הזירה (2019) היה טורניר של ארגון ההיאבקות האמריקאי, ה-WWE, שהחל ב-19 באוגוסט 2019 בתוכנית השבועית Raw ושודר בתוכניות השבועיות Raw וסמאקדאון, כשגמר הטורניר נערך בתוכנית Raw לילה לאחר אירוע השלם וצפה, התנגשות של אלופים.
זה הוא טורניר מלך הזירה הראשון מאז שנת 2015.
הטורניר כלל 16 מתאבקים (8 מ-Raw ו-8 מסמאקדאון) אשר התחרו על התואר הנכסף.
הזוכה בטורניר זה הוא ברון קורבין לאחר שניצח בגמר את צ'אד גייבל.
ב-12 באוגוסט 2019 בתוכנית Raw, נודע שטורניר מלך הזירה יחזור לארגון בפעם הראשונה מאז שנת 2015.
מלך הזירה (1999) הפוסטר הרשמי של האירוע בכיכובו של ביג שואו מידע ארגון WWF תאריך 27 ביוני 1999 עיר גרינסבורו, קרוליינה הצפונית אולם גרינסבורו קולוסיאום קומפלקס מספר צופים 19,761 סדרת אירועי שלם וצפה של ה-WWEמעבר לקצהמלך הזירה (1999)פולי לואדד סדרת אירועי מלך הזירה1998מלך הזירה (1999)2000
מלך הזירה (1999) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-27 ביוני 1999, בגרינסבורו קולוסיאום קומפלקס שבגרינסבורו, קרוליינה הצפונית.
האירוע היה האירוע השביעי בסדרת אירועי מלך הזירה.
חמישה עשר קרבות התנהלו באירוע, כולל אחד ששימש כקרב חושך (קרב שלא שודר בטלוויזיה) וארבעה שהוקלטו לתוכנית Sunday Night Heat.
בקרב המרכזי, וינס מקמהן ושיין מקמהן ניצחו את סטון קולד סטיב אוסטין בקרב סולם של שניים מול אחד על השליטה ב-WWF.
עוד ברשימת הקרבות, אנדרטייקר ניצח את הרוק ושמר על אליפות ה-WWF, ובילי גאן ניצח את X-פאק כדי לזכות בטורניר מלך הזירה.
אירוע מלך הזירה של שנת 1999 היה הפעם ה-13 שארגון ה-WWF קיים את טורניר מלך הזירה והפעם השביעית שהוא קיים את הטורניר כחלק מאירוע מלך הזירה.
טריפל H היה אמור להתחרות בטורניר, אך הוא רצה להתמודד על אליפות ה-WWF במקום; בעקבות זאת, הוא העניק את מקומו לצ'יינה.
האירוע כלל קרבות שנבעו מעלילות מתוסרטות גם מ-Raw is War.
הפיוד המרכזי לקראת אירוע מלך הזירה היה בין סטון קולד סטיב אוסטין לוינס מקמהן ושיין מקמהן בקרב סולם של שניים מול אחד.
העלילה החלה ברסלמניה 15, כשאוסטין זכה באליפות ה-WWF לאחר שניצח את הרוק.
במשך החודשים הבאים, וינס ושיין ניהלו פיוד ביניהם כששיין לקח שליטה על קבוצת הקורפוריישן ולאחר מכן חשף שהוא היה המוח מאחורי החטיפה של אחותו, סטפני מקמהן, בידיהם של אנדרטייקר והמיניסטרי אוף דרקנס.
באותו הזמן, שיין ואנדרטייקר שילבו כוחות כדי להקים את הקורפורייט מיניסטרי.
חודש קודם לכן באירוע מעבר לקצה, אוסטין הפסיד את אליפות ה-WWF לאנדרטייקר לאחר ששיין, ששימש כשופט המיוחד, ביצע ספירת שלוש מהירה כדי להעניק לאנדרטייקר את הניצחון ואת הזכייה בתואר.
שלושה שבועות לאחר מכן, נודע שהקורפורייט מיניסטרי שירתו את ה"כוח העליון" אשר באמת מקבל את ההחלטות מאחורי הקלעים.
לאחר שקרב האליפות בין אנדרטייקר לאוסטין הסתיים ללא הכרעה, המיניסטרי כרעו ברך בזירה כדי לקבל את הכוח העליון.
שבוע לאחר מכן, אותו כוח עליון נחשף כלא אחר מאשר וינס מקמהן, שהסביר שהמעבר לדמות הטובה במהלך הדרך הייתה מזימה כדי לגרום לאוסטין לאבד את אליפות ה-WWF.
אשתו של וינס, לינדה, וסטפני הופיעו על הבמה, כשסטפני זעמה על וינס ושיין שהשתמשו בה וניצלו אותה כדי להגיע לאוסטין.
אז, לינדה הודיעה שהיא התפטרה מתפקיד המנכ"לית של ה-WWF והיא בחרה את ממשיך דרכה שנחשף כסטון קולד.
אוסטין הודיעה שבתור מנכ"ל הוא יתמודד מול המקמהנס בקרב האנדיקאפ 2 נגד 1 באירוע מלך הזירה.
שבוע לאחר מכן, לאחר שאוסטין השליך גללי פרה אל תוך משרדו של וינס במשרדי המטה של הארגון, וינס הודיע שהקרב ביניהם יהיה קרב סולם כאשר מזוודה תהיה תלויה מעל הזירה אשר תייצג את השליטה במאה אחוזים בארגון.
שבוע לאחר מכן, אוסטין ניצח את ביג בוס מן בקרב יחידים כדי להבטיח שלא תהיה שום הפרעה מצד הקורפורייט מיניסטרי.
הפיוד המשני של אירוע מלך הזירה היה בין אנדרטייקר לרוק על אליפות ה-WWF.
הפיוד בין השניים החל ב-7 ביוני בתוכנית Raw is War, כשהרוק התמודד מול טריפל H.
כשהרוק התכונן לבצע עליו את מהלך הפיפלס אלבו, אנדרטייקר הפריע וביצע על הרוק את מהלך הטומבסטון פיילדרייבר.
ביג שואו הגיע כדי להיחלץ לעזרתו ולהבריח את אנדרטייקר.
שבוע לאחר מכן, הרוק איתגר את אנדרטייקר לקרב על התואר באירוע מלך הזירה.
אנדרטייקר נענה לאתגר בחיוב, אך המקמהנס הגיעו והודיעו לרוק שהוא יהיה חייב לנצח את אנדרטייקר בקרב לא על התואר כדי לקבל את הקרב המבוקש.
מאוחר יותר באותו הערב, שיין היה אמור להודיע על התניית הקרב בין רוק לאנדרטייקר, אך הוא הותקף לפני מתן הבשורה על ידי קן שמרוק.
במהלך הקרב בין רוק לאנדרטייקר, טריפל H הגיע והודיע על התניית הקרב שבו הרוק יצטרך להתמודד מולו ומול אנדרטייקר בקרב האנדיקאפ, שבו הרוק ניצח לבסוף לאחר שצ'יינה הכשילה בטעות את אנדרטייקר.
שבוע לאחר מכן, הרוק ניצח את אדג', כשלאחר הקרב, אנדרטייקר הגיע וביצע על הרוק את מהלך הטומבסטון פיילדרייבר.
מאוחר יותר באותו הערב, אנדרטייקר הגן על אליפות ה-WWF נגד טריפל H, כשהקרב ביניהם הסתיים בפסילה לאחר שהרוק הפריע וביצע על אנדרטייקר את מהלך הרוק בוטום.
הרוק ניסה לקשור את אנדרטייקר לפולחן שהיה אופייני לשיטת הפעולה של הקורפורייט מיניסטרי במהלך קיומה, אך הוא חמק מכך לאחר שחבריו לקבוצה עזרו לו.
מנגד, פול ברר היה זה שנקשר לפולחן במקומו.
הטורניר התקיים בין ה-30 במאי ל-27 ביוני 1999.
מלך הזירה (1995) הפוסטר הרשמי של האירוע מידע ארגון WWF תאריך 25 ביוני 1995 עיר פילדלפיה, פנסילבניה אולם קורסטייטס ספקטרום מספר צופים 16,590סיסמה פרסומית "Guts & Glory" סדרת אירועי שלם וצפה של ה-WWEIn Your House 1מלך הזירה (1995)In Your House 2 סדרת אירועי מלך הזירה1994מלך הזירה (1995)1996
מלך הזירה (1995) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-25 ביוני 1995, בקורסטייטס ספקטרום שבפילדלפיה, פנסילבניה.
האירוע היה האירוע השלישי בסדרת אירועי מלך הזירה.
תשעה קרבות התנהלו באירוע, כולל אחד שהוקלט לתוכנית Sunday Night Slam.
בקרב המרכזי, אלוף העולם במשקל כבד של ה-WWF, דיזל ובם בם ביגלו ניצחו את סייקו סיד וטטנקה.
עוד ברשימת הקרבות, ברט הארט ניצח את ג'רי לולר בקרב נשק את רגלי, ומייבל ניצח את סאביו ווגה כדי לזכות בטורניר מלך הזירה.
אירוע מלך הזירה של שנת 1995 היה הפעם התשיעית שארגון ה-WWF קיים את טורניר מלך הזירה והפעם השלישית שהוא קיים את הטורניר כחלק מאירוע מלך הזירה.
האירוע כלל קרבות שנבעו מעלילות מתוסרטות גם מ-Raw.
העלילה המרכזית לקראת אירוע מלך הזירה היה טורניר מלך הזירה עצמו.
באירוע In Your House 1, מייבל גבר על אדם בומב בקרב הראשון של הסיבוב הראשון.
הקרב הבא בסיבוב הראשון התרחש ב-15 במאי בתוכנית Raw, שבו בוב הולי ניצח את מנטאר.
רייזר רמון העפיל גם הוא לשלב רבע הגמר לאחר שניצח את ג'ייקוב בלו ב-20 במאי בתוכנית Superstars of Wrestling.
שון מייקלס היה הבא בתור בדרכו לרבע הגמר, כאשר הוא ניצח את קינג קונג באנדי ב-22 במאי בתוכנית Raw.
הקרב הבא של הסיבוב הראשון התקיים במסגרת התוכנית Superstars of Wrestling של ה-27 במאי, ובה קאמה ניצח את דיוק דרוסי.
ב-29 במאי בתוכנית Raw, האלוף הבין יבשתי של ה-WWF, ג'ף ג'ארט, ביחד עם הרודי היו שותפים לקטע שבו ג'ארט הצהיר שהוא ינצח את אנדרטייקר ויעפיל לשלב הבא בטורניר, אך הפסיד לו באותו הערב.
בניגוד לג'ארט, הרודי הצליח להעפיל לשלב הבא, כאשר הוא ניצח את דוינק הליצן ב-3 ביוני בתוכנית Superstars of Wrestling לאחר הסחת דעת מצידו של ג'ארט.
בסיבוב הראשון האחרון, אואן הארט התמודד מול דייבי בוי סמית' ב-5 ביוני בתוכנית Raw (שהוקלטה במקור באירוע In Your House 1, שנערך ב-14 במאי).
הקרב ביניהם הסתיים ללא הכרעה לאחר שמגבלת הזמן המוקצב פגה.
משום כך, אף אחד מהם לא העפיל לשלב הבא, ובמקום זאת קרב בין יוקוזונה ללקס לוגר התקיים ב-12 ביוני בתוכנית Raw.
בקרב זה, יוקוזונה העפיל לשלב הבא לאחר שניצח את לוגר כתוצאה מספירת חוץ.
אף על פי שכל שמונת המקומות לשלב הבא נתפסו, רייזר רמון סבל מפציעה בצלעות, שאותה ספג במהלך קרב סולם נגד ג'ף ג'ארט, שהתקיים ב-9 ביוני באירוע לא טלוויזיוני.
פציעה זו הותירה אותו מחוץ לטורניר.
כתוצאה מכך, הכרטיס האחרון לשלב רבע הגמר נקבע רגעים ספורים לפני שהאירוע החל.
בנוסף לטורניר מלך הזירה, התנהלו שני פיודים מרכזיים לקראת האירוע.
הפיוד המרכזי כלל את אלוף העולם במשקל כבד של ה-WWF, דיזל, בם בם ביגלו, סייקו סיד וטטנקה.
הפיוד החל ברסלמניה 11 והמשיך עד לאירוע In Your House 1, שבו דיזל התמודד מול סיד על אליפות העולם במשקל כבד של ה-WWF.